Հայերը Չիլիում

Հայերը Չիլիում հաստատվել են հայոց ցեղասպանությունից հետո։ Նրանք փոքրաքանակ հայ ընտանիքներ էին, որոնք հաստատվել էին Չիլիի մայրաքաղաք Սանտյագոյում։ Նրանց հաջողվել է նստել դեպի Ամերիկա մեկնող անդրատլանտյան նավեր՝ նույնիսկ չիմանալով, որ նպատակակետը լինելու է Լատինական Ամերիկան։ Վերջինս Երևանից ամենահեռու գտնվող երկրորդ մայրաքաղաքն է, միաժամանակ հեռավորությամբ երկրորդը, որտեղ հայեր են բնակվում։

Մինչև Երկրորդ համաշխարհային պատերազմը (1939-1945) Չիլիում հայերի թիվը չի անցել 2000-ից, նրանք գլխավորապես 1915 թվականի Մեծ Եղեռնից փրկված բալուցիներ էին։ 1950-ական թվականներին այստեղ են գաղթել հայեր Հունաստանից, Թուրքիայից, Պաղեստինից (արաբախոս հայեր, որոնք միայն կրոնով են կապված հայության հետ), ինչպես նաև Մերձավոր Արևելքի այլ երկրներից։ Ներկայումս Չիլիում բնակվում է շուրջ 1500 հայ, որոնք մեծ մասամբ սեփական գործատերեր էին, արհեստավորներ ու առևտրականներ։ Ազգային կյանքը գլխավորում է գաղութային վարչությունը (որին կից գործում է Տիկնանց միությունը)։ Հայերը բնակություն են հաստատել հիմնականում այն վայրերում, որտեղ գտնվել են նաև ռուս ուղղափառ ծագում ունեցող այլ ներգաղթյալներ և հույներ։

1988 թվականն հայ համայնքը ֆինանսավորեց «Plaza República de Armenia»-ի և հայոց տան ստեղծումը։ Հայերի հավաքատեղին է Հայոց տունը, 1960 թվականից գործում է հայկական մեկօրյա դպրոց։ «Հայոց տան» սենյակներից մեկը վերածված է մատուռի, որտեղ կատարվում են եկեղեցական արարողություններ, համայնքը Էջմիածնապատկան է. ժամանակին այն ներգրավված էր Հարավային Ամերիկայի հայրապետական պատվիրակության կազմում, իսկ 1983 թվականից՝ Արգենտինայի հայոց թեմիՀայաստանի Հանրապետության կառավարության 2007 թվականի նոյեմբերի 23-ի N 1390-Ն որոշում, արտաքին հղում։ 1975 թվականին Սանտյագոյում կանգնեցվել է հայոց ցեղասպանության հուշակոթող, տասը տարի անց՝ ևս մեկը։

Գործում է երգչախումբ (ղեկավար՝ Կարո Լոթիկյան), գրադարան։ Չիլիի հայերը ներգրավված են տարբեր պաշտոններում ու աշխատանքներում։

2011 թվականի մայիսին Չիլի այցելեց Ամենայն Հայոց Կաթողիկոս Գարեգին Բ-ն՝ լինելով առաջինը հայոց պատրիարքի կողմից ազգային պատմության մեջ։ Երկու տարի անց նա նշանակեց Հայ առաքելական եկեղեցու Չիլիի առաջին քահանային։

 Ծանոթագրություններ 

չ
չ
Կատեգորիա:Չիլիի ազգեր